202 
i ako ne namažeš cijelu kožu marve, nego samo njeka mjesta, to 
ipak djelovanje kože, a uz to i izparivanje tiela zapriječiše mje- 
stimice, pak se može lako dogoditi, da živolinja pogine ne od 
uboda Golubačkih muha, nego od prekomjernoga katrana. 
Drugo velevažno pitanje za stočare onih krajeva, koji su 
odaljeniji od legla Golubačke muhe, i gdje manje upotrebljavaju 
netom kazana sredstva, jest to, kako bi se napadnuta i jako ozle- 
djena životinja mogla spasti od smrti; ovo je zaista najteži dio 
borbe protiv Golubačkih muhah. 
Na selu obično se napadnuta i Golubačkom muhom ozle- 
djena životinja namaže octom (sirćetom) i kalom ili mekinjama, 
češće s uspjehom — i to onda, kada ozlede nisu veoma jake ; 
živinari obično još odredjuju i arsenik i sumpornu kiselinu i daju 
marvi da pije, ali je to ponajviše i bez uspjeha. 
Budući da nemamo specifičnih sredstava za liječenje od 
uboda muha, to stručnjaci savjetuju postupak sa životinjom ovim 
i jednostavnim i jeftinim sredstvom, a uz to si ga lako nabaviš: 
ono djeluje ne samo protiv zapali, nego u isti mah i štiti od 
škodljive sunčane žege. To je svježa i čista voda, koja bilo 
oblogama, bilo kao obično kupanje djeluje najbolje. 
Na dalje preporučuju svježa i čista nepokvarena, bilo živo- 
tinjska bilo bilinska ulja ili masti. Njih valja pomiješati sa 1—2% 
rastopinom karbolne ili salicilne kiseline i njima dobro natirati 
tijelo životinje, osobito pak na ozledjenim mjestima. 
Izvrstno djeluje i smjesa ulja i vapnene vode u jednakoj 
mjeri, tu smjesu onda upotrebljuješ onako, kako i prije rekosmo 
za druga sredstva. 
Bolestnoj životinji podaj dosta hranjive i zdrave krme i do- 
nosi joj često svježe, čiste i što hladnije vode. 
Na ovaj način može se muku ranjene životinje umanjiti, a 
možeš i do nekle svladati neprijatelja, kojega ima na milijune i 
milijune. Ta, život i nije drugo no neprestana borba, koja biva 
to upornija, što ga više hoćemo da osiguramo od neprijatelja. A 
boj dovodi k cilju samo onda, ako u obzir uzmemo one prirodne 
uzroke, koji stvaraju ovu bijedu, i ako razloZno upotrebljavamo 
ono oružje, koje nam pribavlja znanost, a nudi iskustvo. 
